Minister sê oor Janusz Walus-parool | Maroela Media
Janusz Walus, die moordenaar van die SAKP-leier Chris Hani, is weer eens parool geweier.
Michael Masutha, minister van justisie en korrektiewe dienste, het Vrydag gesê nadat hy Walus se paroolaansoek heroorweeg het, soos vroeër deur die appèlhof beveel is, het hy besluit om nié aan Walus parool toe te staan nie. Masutha het gesê 'n verdere profiel van Walus moet ingedien word vir oorweging.
Die Pretoriase hooggeregshof het in Maart verlede jaar beslis dat Walus binne 14 dae vrygelaat moet word nadat Masutha in 2015 geweier het om Walus op parool vry te laat. Walus, 'n Poolse immigrant, is destyds saam met wyle Clive Derby-Lewis skuldig bevind aan die moord op Hani in 1993.
Masutha se aansoek om verlof tot appèl is aanvanklik afgekeur waarna hy die appèlhof direk genader het. Die appèlhof het die saak na Masutha terugverwys en gesê hy het 90 dae tyd om te besluit of Walus vrygelaat moet word of nie.
Hani se familie was ontstoke toe Walus se paroolaansoek aanvanklik goedgekeur is. Hani was die leier van die SAKP toe hy, 'n jaar voor Suid-Afrika se eerste demokratiese verkiesing, buite sy huis doodgeskiet is.
Gaan kyk na die "engeltjie" Chris Hani se geskiedenis. Die regsbank is ook deel van die ANC kaping.
Tronk straf in ons land is op merits, hoe beter jou connections is en hoe higher profile jy is, hoe van minder belang is jou oortreding. Solank daar 'n straffie is…. VAN ANDER WORD 'n VOORBEELD GEMAAK.
Die man, ARME OH JANUSZ se oortreding is so oud. Word dit nie in mense se keel afgedruk nie, het niemand geweet of geworry oor wie DIE ou is nie.
Laat hom vry het het nie meer lank oor nie, gee hom en die familie wat hy oor het, net HIERDIE paar geleende oomblikke saam tuis toe.
En wat van al die ander wat net parool kry. N moord is n moord. Maar reels is duidelik nie selfde vir almal nie
Dit mag wees soos jy sê dat 'N' moord 'n moord is maar slagoffers hoef nie noodwendig onder dieselfde kam geskeer te word nie.